text: Mand anholdt for grov vold mod kvinde
  07 maj 2016 kl. 18.29
  En 25-årig mand fra Vojens er lørdag aften anholdt efter han slog og sparkede en 29-årig kvinde så hårdt i maven, at hun måtte en tur på skadestuen.
  Manden er nu anholdt, og sigtes for grov vold. Han fremstilles formentlig i grundlovsforhør søndag.
  Vagtchef ved Syd- og Sønderjyllands Politi, Erik Lindholdt, fortæller til TV SYD, at kvinden er udskrevet, og at hun ikke har pådraget sig alvorlige skader.
  